AQUA ทุ่ม 85 ลบ. ซื้อ “เอ็ม.ไอ.เอส.มีเดีย” หวังเพิ่มป้ายโฆษณา
AQUA ทุ่ม 85 ลบ. ซื้อ "เอ็ม.ไอ.เอส.มีเดีย" หวังเพิ่มเป้าให้บริการเช่าพื้นที่ป้ายโฆษณานอกบ้าน 
16 พ.ค. 2560

บริษัท อควา คอร์ปอเรชั่น จำกัด (มหาชน) หรือ AQUA ระบุว่า ที่ประชุมคณะกรรมการบริษัทเมื่อวานนี้ (15 พ.ค.) รับทราบการลงทุนของบมจ.อควา แอด (AA) ซึ่งเป็นบริษัทย่อย ที่เข้าซื้อหุ้นทั้งหมด 100% ในบริษัท เอ็ม.ไอ.เอส.มีเดีย จำกัด (MIS) สัดส่วน 100% จากผู้ถือหุ้นเดิม มูลค่าเงินลงทุน 76.13 ล้านบาท และให้ความช่วยเหลือทางการเงินแก่ MIS อีกจำนวน 8.87 ล้านบาท เพื่อให้นำไปชำระเงินกู้ยืมสถาบันการเงิน และให้เป็นเงื่อนไขข้อตกลงในการเข้าซื้อหุ้นครั้งนี้ ทำให้มูลค่าสูงสุดที่ใช้ในการลงทุนใน MIS ครั้งนี้รวม 85 ล้านบาท
ทั้งนี้ MIS ทำธุรกิจให้บริการเช่าพื้นที่ป้ายโฆษณานอกบ้าน (Out of Home Media) ในรูปแบบบ้าน Billboard ในจ.อุบลราชธานี และจังหวัดต่าง ๆ ในภาคตะวันออกเฉียงเหนือ ซึ่งปัจจุบันมีป้าย Billboard จำนวน 10 แห่ง 13 หน้าป้ายใน 7 จังหวัด ได้แก่ อุบลราชธานี , นครราชสีมา ,อุดรธานี,มหาสารคาม ,ร้อยเอ็ด ,ศรีสะเกษ และบุรีรัมย์
โดยการลงทุนดังกล่าวจะช่วยเพิ่มจำนวนป้ายที่อยู่ในพื้นที่ต่างจังหวัดในภาคตะวันออกเฉียงเหนือ ซึ่งส่วนใหญ่เป็นพื้นที่ AA ยังไม่มีป้าย รวมทั้งป้ายของ MIS ตั้งอยู่ในทำเลทีดี